ΔΕΛΤΙΟ ΤΥΠΟΥ

**Ο σύλλογος ειδικευομένων Ευαγγελισμού μετά την γενική του συνέλευση, αποφάσισε τη συνέχιση της επίσχεσης εργασίας λόγω της μη καταβολής των δεδουλευμένων εφημεριών των τελευταίων 5 μηνών . Ενημερώθηκε η διοίκηση του Νοσοκομείου ότι από την αυριανή γενική εφημερία βρίσκονται σε επίσχεση οι εξής ειδικότητες : Παθολόγοι , Γενικοί χειρουργοί , Ορθοπεδικοί . Για τον λόγο αυτό θεωρούμε ότι η αυριανή γενική εφημερία είναι επισφαλής και την ευθύνη για την εφημέρευση του Νοσοκομείου φέρει ακέραια η διοίκηση.**

**Ως νέοι εργαζόμενοι δηλώνουμε ότι δεν ανεχόμαστε πλέον την αδιαφορία της κυβέρνησης και της διοίκησης του Νοσοκομείου στα καίρια προβλήματα που χρονίζουν στην Υγεία.**

**Απαιτούμε**

* **Άμεση αποπληρωμή του συνόλου των δεδουλευμένων**
* **Μαζικές προσλήψεις μόνιμου προσωπικού όλων των ειδικοτήτων**
* **Αναγνώριση του νόμιμου δικαιώματος των ρεπό για κάθε μια εφημερία και της άδειας**
* **Κατάργηση όλων των πληρωμών των ασθενών. Ενιαίο, καθολικό, δημόσιο και δωρεάν σύστημα υγείας με υψηλής ποιότητας περίθαλψη για όλο τον λαό με αποκλειστική χρηματοδότηση από τον κρατικό προϋπολογισμό**
* **Αναβάθμιση της ιατρικής εκπαίδευσης – άμεση κατάρτιση καθηκοντολογίου ειδικευομένων.**

**Καλούμε σε συγκέντρωση διαμαρτυρίας, αύριο στις 09:00 π.μ. στην πύλη του νοσοκομείου.**

**ΕΠΙΣΧΕΣΗ ΕΡΓΑΣΙΑΣ**

**Σύλλογος ειδικευομένων Γ.Ν.Α. «Ευαγγελισμός»**